**Egyeztetve a sporttelep vezetésével az alábbi intézkedések és változtatások bevezetését eszközöljük:**

1. a sportlétesítményt mindenki **csak saját felelősségére** használhatja, különösen a vírushelyzetre való tekintettel. A kiírt bajnokságokban és tornákon szintén mindenki saját felelősségére vesz részt.
2. a Bakancsos utcai Sporttelepre csak az adott időpontra érkező csapat, bajnokság vagy kupa esetében az adott bajnoki mérkőzésen vagy kupán részt vevő csapatok valamint a szükséges technikai személyzet tartózkodhat. **Csapatonként 1 fő csapatvezető jelenléte lehetséges** – indokolt esetben. **Nézők, kísérők és a sportolók hozzátartozói a Sporttelepen nem tartózkodhatnak.**
3. az öltözőt, zuhanyzót egyéb rendelkezésig nem lehet használni. A WC természetesen nyitva lesz. A Sporttelep és a Kaminokupa Sport Kft együttes kérése az, hogy **aki teheti érkezzen felszerelésben.**
4. **A következő mérkőzést megnézni**– egyéb rendelkezésig**– nem lehet.** Előbb érkezni is csak az indokolt idővel lehetséges.
5. jelölőmezt nem tudunk biztosítani, kérjük vagy egyeztesstek az ellenfeletekkel, vagy **legyen Nálatok váltómez/jelölő.**
6. **a csapatvezetők felelőssége,** hogy csapatukban nem szerepel olyan játékos, akinek fertőző betegségre utaló tünete (pl. láz, köhögés, akut légzési nehézség, stb.) áll fenn, ami miatt mások egészségét veszélyeztethetné és közösségben nem tartózkodhatna.

**Kimondottan a bajnokságra érvényes változtatások**

1. jelen bajnokságban **a szerepeltethető játékosok számát nem korlátozzuk** – bármennyi játékost tudtok benevezni, arra törekedve, hogy minden mérkőzést a kiírt időpontban meg tudjunk tartani.
2. a halasztható mérkőzések számát egyről kettőre növeltük.
3. a mérkőzésetek után a pályákat körbevevő kerítésen kívülre kell mennetek, továbbá **törekednetek kell a minél előbbi hazaindulásra.**
4. **a megszokott üdvözlési formákat kérem kerüljétek.** Kiváltképp a játékvezetők, szervezők felé. ( Azt, hogy egymást hogy üdvözlitek nem tudjuk befolyásolni, viszont a sporiknak most bővel elég lesz egy ‘Helló Spori’ )
5. a játékvezetőkkel beszélgetni – mellettük megállni – nem lehetséges. Minden esetben kérjük, hogy **a csapatvezető kommunikáljon a játékvezetővel**, ő felel a csapatáért, a szerepeltetni kívánt új játékosért és a gólszerzők helyes beírásáért!

2020. május 12.